CELEX: 62016TN0883
Language: lv
Date: 2016-12-16 00:00:00
Title: Lieta T-883/16: Prasība, kas celta 2016. gada 16. decembrī – Polijas Republika/Komisija

6.2.2017   
            
            
               LV
            
            
               Eiropas Savienības Oficiālais Vēstnesis
            
            
               C 38/52
            
         Prasība, kas celta 2016. gada 16. decembrī – Polijas Republika/Komisija
   (Lieta T-883/16)
   (2017/C 038/68)
   Tiesvedības valoda – poļu
   
      Lietas dalībnieki
   
   
      Prasītāja: Polijas Republika (pārstāvis – B. Majczyna)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt Eiropas Komisijas 2016. gada 28. oktobra lēmumu par grozījumiem nosacījumos saistībā ar Opal-Pipeline atbrīvošanu no pienākuma piemērot trešo personu piekļuves noteikumus un, pamatojoties uz Direktīvu 2003/55/EK, apstiprinātos tarifu noteikumus;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza piecus pamatus.
   
               1.
            
            
               Direktīvas 2009/73/EK 36. panta 1. punkta a) apakšpunkta saistībā ar LESD 194. panta 1. punkta b) apakšpunktu un solidaritātes principa pārkāpums, atzīstot jaunu regulatīvu izņēmumu attiecībā uz Opal-Pipeline, kaut arī šis izņēmums apdraud gāzes apgādes drošību.
            
         
               2.
            
            
               Komisijas kompetences neesamība un Direktīvas 2009/73/EK 36. panta 1. punkta saistībā ar 2. panta 17. punktu pārkāpums, atzīstot jaunu regulatīvu izņēmumu attiecībā uz Opal-Pipeline, kaut arī šī pārvades līnija nav “starpsavienojums”.
            
         
               3.
            
            
               Direktīvas 2009/73/EK 36. panta 1. punkta b) apakšpunkta pārkāpums, atzīstot jaunu regulatīvu izņēmumu attiecībā uz Opal-Pipeline, kaut arī nepastāv risks, ka, ja šāda izņēmuma nebūs, tad investīcija nenotiks.
            
         
               4.
            
            
               Direktīvas 2009/73/EK 36. panta 1. punkta a) un e) apakšpunkta pārkāpums, atzīstot jaunu regulatīvo izņēmumu attiecībā uz Opal-Pipeline, kaut arī šis izņēmums nelabvēlīgi ietekmē konkurenci.
            
         
               5.
            
            
               Eiropas Savienībai saistošo starptautisko nolīgumu, proti, Enerģētikas hartas nolīguma, Enerģētikas kopienas līguma un Asociācijas nolīguma ar Ukrainu pārkāpums.